《再用前韵三首》
宋代·陈棣

堕地何劳顾甑盆，事同电往不堪论。
归休我愿白驹谷，登用君宜金马门。
气习肯随流俗变，笑谈如见古人存。
词源清彻如甘井，愈汲方知愈不浑。

作者简介：宋处州青田人，字鄂父。陈汝锡子。以父荫为桐川掾，官至潭州通判。其诗于南渡之初，已先导宋季江湖之派，大都平易近情，不失风旨。有《蒙隐集》。